Berugte Moloto-pad eis nog 'n lewe | Maroela Media
Foto: @Nicol3tt300 op Twitter.
Die berugte Moloto-pad in die noorde van Pretoria het Dinsdagoggend nóg 'n lewe geëis.
Johan Pieterse, 'n woordvoerder van die Tshwane-metropolisie, het aan Maroela Media gesê 'n busbestuurder is dood en 41 mense beseer tydens 'n ongeluk omstreeks 05:30 tussen twee Putco-busse.
"Die ongeluk het sowat 1 km van Sefako Makgathorylaan (Zambesirylaan) in die rigting van Moloto plaasgevind," het Pieterse gesê. "Na wat verneem word het die een bus 'n ander bus, wat onklaar geraak het, van agter getref."
Die bestuurder van die agterste bus was reeds dood toe paramedici by die toneel opgedaag het. Sy liggaam moes deur die brandweer uit die bus gesny word. "Agt mense is ernstig beseer en 34 het matige beserings opgedoen. Hulle is op die toneel gestabiliseer en na nabygeleë hospitale geneem vir verdere behandeling."
Daar was geen passasiers in die bus wat onklaar geraak het nie. "Gelukkig het die busse die meeste van hul passasiers in Pretoria afgelaai, anders sou meer mense beserings opgedoen het," het Pieterse bygevoeg.
Die R573 Moloto-pad is berug vir die hoeveelheid noodlottige ongelukke wat daar plaasvind.
Diefstal by Nkandla-man se kantore
Sterkte aan almal wat beseer is, asook die naasbestaandes van die Bestuurder.
Ek wil net graag noem dat sommige Putco bestuurders baie nalatig optree en bestuur. Ek ervaar dit daagliks vanaf Randburg na Fourways. Hulle ry oor rooi verkeersligte, jaag, druk jou van die
pad af. Ek dit al gerapporteer aan hulle kantore en daar word eenvoudig niks teen die onverskillige bestuurders gedoen nie. Bram Fisher 5.30 in die oggende, en Main Road 4.30.